SO แย้มผลงานปี 65 โตต่อ ดันระบบจัดการข้อมูล “BPO” เสริมศักยภาพธุรกิจ
SO แย้มผลงานปี 65 โตต่อ หลังกระแสดิจิทัลทรานฟอร์เมชั่นมาแรง หลายองค์กรวางใจยกหน้าที่ผู้เชี่ยวชาญด้าน BPO ให้ช่วยบริหารจัดการ เสริมศักยภาพทางธุรกิจ
SO แย้มผลงานปี 65 โตต่อ หลังกระแสดิจิทัลทรานฟอร์เมชั่นมาแรง หลายองค์กรวางใจยกหน้าที่ผู้เชี่ยวชาญด้าน BPO ให้ช่วยบริหารจัดการ
27 เม.ย. 2565

นายณัฐพล วิมลเฉลา ประธานเจ้าหน้าที่บริหาร บริษัท สยามราชธานี จำกัด (มหาชน) หรือ SO ผู้นำด้านธุรกิจการจ้างเหมาบริการครบวงจร (Outsourcing Services) เปิดเผยว่า ปี 2565 น่าจะเป็นปีที่ผลประกอบการของบริษัทสามารถเติบโตได้อย่างต่อเนื่อง เนื่องจากหลายองค์กรเริ่มให้ความสำคัญกับการปรับดิจิทัลทรานฟอร์เมชั่น โดยเริ่มเข้าใจและยอมรับให้ผู้เชี่ยวชาญจากภายนอกมาวางระบบการทำงานบางส่วนให้ ขณะที่องค์กรนั้นๆ จะได้มีเวลาไปโฟกัสหรือบริหารจัดการกับงานหลัก (Core Business) หรือเรียกงานส่วนนี้ว่า “BPO” (Business Process Outsourcing) ที่ถือว่าได้เข้ามาช่วยแก้ปัญหาหรือสิ่งที่ติดขัดกระบวนการทำงานในอดีต ซึ่งจะส่งผลให้ภาพรวมองค์กรทำงานได้ยืดหยุ่น แต่เกิดประสิทธิภาพและประสิทธิผลของงานได้มากขึ้น ที่สำคัญยังสามารถช่วยลดค่าใช้จ่ายในการบริหารโดยรวมได้ดีขึ้น
“เป็นแนวโน้มที่ดีเพราะหลายองค์กรเริ่มให้บุคคลภายนอกมาทำงาน BPO แทน เพราะบางที่ไม่รู้ว่าองค์กรตัวเองมีปัญหา แต่การได้ระบบ BPO ไปช่วยโดยมีการนำความรู้ของแต่ละบุคคลมาปรับเปลี่ยนให้ข้อมูลเข้าสู่ระบบได้มากที่สุด (Digitize) และเป็นไปโดยอัตโนมัติ กลับสามารถช่วยลดกระบวนการหรือขั้นตอนทำงานได้มาก อีกทั้งไม่ต้องกังวลกับงานที่มีรายละเอียดยิบย่อย ที่ส่วนใหญ่จะอยู่ในรูปแบบการจ้างพนักงานลักษณะบริหารจัดการบุคคล เช่น งานธุรการ พนักงานบัญชี ฯลฯ โดยเราจะนำเทคโนโลยีต่างๆ มาบริหารข้อมูลแบบเรียลไทม์ การจัดการเอกสารในองค์กรให้อยู่ในรูปแบบออนไลน์ เพื่อเตรียมความพร้อมสู่โลกดิจิทัลมากขึ้น ที่สำคัญยังช่วยลดค่าใช้จ่ายองค์กรได้เพราะใช้ต้นทุนต่ำกว่าการจ้างพนักงานประจำ แต่กลับมีคนทำงานให้ตลอด เนื่องจากมีการนำระบบหรือแพลตฟอร์มของ Outsource มาช่วยในการบริการจัดการอย่างเป็นระบบมากขึ้น” นายณัฐพล กล่าว
สำหรับ BPO หรือ Business Process Outsourcing คือกระบวนการจัดการระบบงานบางส่วน มาให้บุคคลภายนอกรับผิดชอบแทน ลูกค้าจึงหันมาจ้างบริษัท Outsource เพื่อให้บริษัทเหล่านั้น สามารถจัดหาคนทำงานในส่วนต่างๆ ที่ไม่ได้เป็นแกนหลักของบริษัทลูกค้าได้ โดยมีการทำสัญญากันเป็นรายปี อีกทั้งยังเป็นการช่วยลดค่าใช้จ่ายขององค์กร แต่ยังเพิ่มคุณภาพของงานให้มีประสิทธิภาพและมีความยืดหยุ่น รวมถึงการลดต้นทุนในการจ้างพนักงาน
ทั้งนี้ SO จึงถือเป็นผู้ให้บริการ Outsource ชั้นนำของประเทศ มีการบริการด้าน BPO คอยให้บริการแบบครบวงจร โดยมีหน่วยธุรกิจ “SO NEXT” ที่ทำหน้าที่งานบริการบริหารจัดการงานข้อมูลเอกสารแบบอิเล็กทรอนิกส์ด้วยเทคโนโลยีชั้นนำและบริการแพลตฟอร์มโซลูชั่น (Platform Solution) และได้รับมาตรฐาน ISO 27001 (Information Security Management System) ที่เป็นระบบการจัดการด้านความปลอดภัยของข้อมูล ซึ่งเป็นมาตรฐานระดับสากล SO จึงเป็นบริษัท BPO ที่ให้บริการที่ครอบคลุมและครบวงจร อาทิ SO PEOPLE การบริหารจัดการด้านบุคลากร SO WHEEL การบริการรถยนต์ให้เช่าหลากหลายรูปแบบ SO NEXT การบริหารจัดการงานข้อมูลและเอกสารแบบอิเล็กทรอนิกส์ และ SO GREEN การบริหารจัดการงานภูมิทัศน์แบบครบวงจร
อย่างไรก็ดีจากแผนกลยุทธ์หลักปีนี้ของบริษัทที่ต้องการเพิ่มสัดส่วนรายได้กลุ่ม SO NEXT มากขึ้นจากปีก่อนอยู่ที่ 5% เพราะปัจจุบันหลายบริษัทเห็นความสำคัญถึงการบริหารจัดการเก็บข้อมูลหรือ Data เป็นสิ่งสำคัญและจำเป็นอย่างยิ่งที่ควรมีการจัดการที่เป็นระบบ เพราะเป็นส่วนสำคัญในการขับเคลื่อนให้บริษัทมีการเติบโต โดยล่าสุด SO ได้ร่วมเป็นที่ปรึกษากระบวนการทางธุรกิจ นำระบบเทคโนโลยีเข้าไปปรับใช้ในกระบวนการทำงานของ บริษัท รักษาความปลอดภัย กัทส์ อินเวสติเกชั่น (Guts) ซึ่งเป็นบริษัทรักษาความปลอดภัยหนึ่งในห้าของประเทศ โดยทำธุรกิจมานานกว่า 40 ปี
โดยทาง SO ได้เข้ามาแนะนำการใช้งานระบบและกระบวนการ BPO หรือ Business Process Outsourcing ที่ปัจจุบันกัทส์ ต้องการทำดิจิทัลทรานฟอร์เมชั่นให้กับองค์กร ฝึกฝนเจ้าหน้าที่รักษาความปลอดภัย สามารถใช้เทคโนโลยีในการสแกนเข้า-ออกงาน โดยใช้ประสบการณ์ของ SO ที่จะพัฒนาและเพิ่มพูนทักษะการเรียนรู้ของบุคลากร (Re-skill) มาโดยตลอด และยังสามารถช่วยให้เจ้าหน้าที่รักษาความปลอดภัยของกัสท์ ทำงานได้อย่างดีเยี่ยม ถือเป็นจุดแข็งของบริษัทฯ ที่จะสร้างความเชื่อมั่นให้แก่ลูกค้าในกลุ่มธุรกิจหลัก และยังสามารถช่วยลดกระบวนการทำงานได้มากถึง 70%
อย่างไรก็ดีในปีนี้ SO NEXT พร้อมร่วมงานกับบริษัทที่ต้องการให้ SO เข้าไปช่วยทำกระบวนการดิจิทัลทรานฟอร์เมชั่นและทำโครงการ Lean เหมือนกัทส์ ในฐานะที่ปรึกษากระบวนการทางธุรกิจ พันธมิตรในระยะยาว นอกจากนี้ SO ยังพร้อมเดินหน้าทำงานกับพาร์ทเนอร์รายอื่นๆ ที่สนใจ เพื่อยกระดับองค์กรเป็น Tech Company เพื่อเตรียมพร้อมกับเทคโนโลยีที่เปลี่ยนแปลงในอนาคต สำหรับองค์กรหรือหน่วยงานที่สนใจ สามารถติดต่อสอบถามข้อมูลเพิ่มเติมได้ที่เบอร์โทรศัพท์ 090-197-8535 , 065-732-5328 เว็บไซต์ www.sonext.asia หรือทาง Line: @sonext และทางอีเมล [email protected]